stanford-oval/wikipedia huggingface dataset:
פאול הנרייד

| --- | --- |

 לידה:  10 בינואר 1908 טריאסטה, האימפריה האוסטרו-הונגרית 
 פטירה:  29 במרץ 1992 (בגיל 84) סנטה מוניקה, ארצות הברית 
 מקום קבורה:  בית קברות וודלון ממוריאל 
 שם לידה:  Paul Georg Julius Freiherr von Hernried Ritter von Wassel-Waldingau 
 מדינה:  ארצות הברית, האימפריה האוסטרו-הונגרית 
 תקופת הפעילות:  מ-1933 
 מקום לימודים:  האקדמיה הצבאית הטרזיאנית 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
פאול הנרייד בסרט "ועתה, הנוסע"
פאול גיאורג יוליוס פרייהר הרנרייד ריטר פון ואסל-ולדינגאו (בגרמנית: Paul Georg Julius Freiherr von Hernried Ritter von Wasel-Waldingau; ‏10 בינואר 1908 – 29 במרץ 1992) היה שחקן קולנוע אוסטרי ובמאי קולנוע הידוע ביותר בשל תפקידיו בסרטים הוליוודיים החל משנות ה-40 כגון "קזבלנקה", וכאחד מראשוני במאי הטלוויזיה.
ביוגרפיה

הנרייד נולד בעיר טריאסטה (כיום באיטליה) בעת שזו הייתה חלק מן האימפריה האוסטרו הונגרית, בן למשפחת בנקאים אריסטוקרטית ממוצא וינאי. הוא למד תיאטרון בווינה והופיע על הבמה בהדרכת הבמאי הידוע מקס ריינהרדט. החל בקריירת המשחק שלו בקולנוע בגרמניה בשנות ה-30, ובשנת 1935 היגר לבריטניה. ב-1939 שיחק בסרט "היה שלום, מר צ'יפס" לצידם של רוברט דונאט וגריר גרסון. באותה שנה עבר להוליווד.
בשנת 1942 הופיע בשני הידועים שבסרטיו. בסרט "ועתה, הנוסע" שיחק גבר נשוי שבו מתאהבת אישה מעורערת בנפשה, אותה גילמה בטי דייוויס, אשר יצרה את אחת הדמויות הקולנועיות המזוהות ביותר עם אישיותה. בסרט זה יצר הנרייד מחווה קולנועית עליה חזרו רבים, עת הצית שתי סיגריות, והעביר אחת מהן לדייוויס.
סרט נוסף מאותה השנה הוא "קזבלנקה", שבו שיחק הנרייד את דמותו של ויקטור לאזלו, לוחם חירות צ'כי ובעלה של אילזה (אינגריד ברגמן), המגיע ביחד עם אשתו לקזבלנקה הנשלטת על ידי צרפת של וישי, ומסתבך במשולש אהבים עם בעל מועדון לילה בשם ריק בליין (המפרי בוגרט), אהובה של אילזה מן העבר. תפקידו של הנרייד זכור בשל הסצנה שבה הוא מסית את כל באי מועדון הלילה לשיר בקול רם את המנון צרפת, המרסייז, על מנת להשתיק את הנאצים המזמרים את השיר "משמר הריין".
לאחר שנת 1942 לא זכה עוד להצלחה דומה, והחל בקריירת בימוי בקולנוע ובטלוויזיה. בטלוויזיה ביים את "אלפרד היצ'קוק מציג", סדרת סרטים קצרים שבהם הופיע אלפרד היצ'קוק בפתיח מעורר אימה, וסדרות כ"מאבריק", "בוננזה" ו"העמק הגדול". ב-1947 שיחק בסרט "שיר אהבה בתפקיד רוברט שומן.
ב-1962 השתתף בסרטו של וינסנט מינלי, "ארבעת פרשי האפוקליפסה" וב-1965 בסרט "מבצע חץ מקשת".
הנרייד מת מדלקת ריאות בשנת 1992 בביתו, בסנטה מוניקה שבקליפורניה.
קופת גמל בניהול אישי

קופת גמל בניהול אישי (באנגלית: IRA, ראשי תיבות של individual retirement account), היא קופת גמל שהכספים הצבורים בה מתנהלים על ידי החוסך, ולא על ידי בית השקעות שעיסוקו בכך. קופת גמל בניהול אישי מאפשרת לחוסכים ליהנות מהיתרונות של חיסכון בקופת גמל (כגון הקלות מס), תוך שליטה מלאה בניהול הכספים, ללא התערבות החברה המנהלת וללא תשלום דמי ניהול לחברה זו.
קופות גמל בניהול אישי בארצות הברית

קופת גמל בניהול אישי הוצגה לראשונה בשנת 1974 בארצות הברית עם חקיקת חוק "ביטחון הכנסה של עובדים פורשים" (ERISA). משלמי מס יכלו להפריש סכום מסוים משכרם לחיסכון לפרישה, ולהקטין בסכום זה את הכנסתם החייבת. בשנת 1981 נחקק "חוק התאוששות כלכלית" ERTA של ארצות הברית בו אישר האוצר האמריקאי לכל משלמי מס תחת גיל 70 להפריש לחשבון IRA, בלי קשר לאם הם מכוסים תחת החוק. גם תקרת ההפרשות הועלתה וכן התאפשר להפריש סכום נוסף בשם בן זוג שאינו עובד. חוק שינוי המס של 1986 הוריד בהדרגה את ניכוי המס לחוסכי IRA בעלי ההכנסות הגבוהות ושמכוסים תחת קופת גמל של מקום העבודה, אבל אלו שהכנסותיהם הייתה מעל לרמה המרבית וללא הפרשה ממקום העבודה, עדיין יכלו לעשות הפקדות, אם כי לא מנוכות, ל-IRA שלהם.
בארצות הברית קיימים מספר סוגי IRA, הנפוצים בהם:
IRA רות' – הפקדות נכנסות עם נכסים לאחר מיסוי, כל עסקה נעשית ללא השפעת מס, ומשיכות בדרך כלל הן ללא מיסוי. על שם סנטור ויליאם וי רות' ג'וניור (אנ') הוצג כחלק מחוק 1997 להכלת משלמי מס.
IRA מסורתי – הפקדות פטורות ממס בדרך כלל, הפקדות הנעשות עם נכסים לפני מיסוי. לכל העסקאות והרווחים בתוך ה־IRA אין השפעה של מיסוי, ועל משיכות בזמן פרישה גובים מס כמו הכנסה (למעט חלקם של המשיכות שקשורות להפקדות שלא נוקו ממס במקור בזמן ההפקדה). בהתאם לסוג ההפקדה, IRA מסורתי יכול להיקרא "IRA פטור" או "IRA לא-פטור".
Self-Directed IRA – הפרשה שנותנת למעסיק (בדרך כלל עסק קטן או אדם עצמאי) לעשות הפקדות לתוכנית גמלאות לתוך IRA מסורתי שנפתח על שם המעסיק, במקום קרן פנסיה בשם החברה.
IRA פשוט – תמריץ השוואה למעבידים שדורש הפקדות שוות של המעביד לתוכנית בכל פעם שהעובד מפקיד. דומה ל-401K בארצות הברית, וכן לקופות בישראל, אבל עם הגבלת הפקדות יותר נמוכה ופשטות יתר מבחינת החוק והתפעול (ולכן יותר זול בדרך כלל). מבחינה אדמיניסטרטיבית אפילו שזה תחת קטגוריית השם IRA, מתייחסים לזה בנפרד.
קופת גמל בניהול אישי בישראל

בישראל, קופת גמל אישית יכולה להיות מנוהלת בקרן השתלמות או בקופת גמל. ההסכם בין העמית לבין חברת הניהול של קופות הגמל יכלול את כל ההסכמים הרגילים של עמית מול חברה המנהלת קופת גמל, וכן הסכמים על דמי משמרת ניירות ערך ודמי ניהול, גם אם מופחתים. ההסכמים יעמדו בכל התקנות הרלוונטיות וחוקי הגמל עם התאמות לקופה מנוהלת אישית. גם כללי המיסוי בקופה יחולו במלואם על קופה מנוהלת אישית.
בספטמבר 2012 הוגשה עתירה לבג"ץ, על ידי הראל פרימק ועמותת "הקואליציה האזרחית" הדורשת ממשרד האוצר לאפשר ניהול אישי גם של כספי פנסיה לשכירים. ביולי 2013 פרסם משרד האוצר טיוטת תקנות שירחיבו את זכות הניהול האישי גם לקופות גמל של שכירים, תחת מגבלות מסוימות.
בינואר 2016 אישר בג"ץ ניהול אישי של קופות גמל גם על ידי שכירים. זאת כתוצאה מהיענות משרד האוצר לבקשת שופטי בג"ץ בהידברות בין הצדדים. התקנות אושרו על ידי שר האוצר במרץ 2017 ונכנסו לתוקף באפריל 2017.
קופת גמל בניהול אישי בישראל > מגבלות השקעה בקופת גמל בניהול אישי בישראל

על פי החוק בישראל, כספי העמית בקופה מנוהלת אישית, יושקעו אך ורק לפי הוראתו של העמית או על פי הוראתו של מנהל תיקים מורשה שהסמיך העמית ועל הסמכה זו לא תטיל החברה המנהלת כל מגבלה, מה גם שהעמית יכול להחליף את המוסמך על ידו בכל עת. מנהל תיקים מורשה יעביר לחברה המנהלת את כל הנדרש ממנו כחוק לפני תחילת פעילותו בקופה של העמית.
קופת גמל בניהול אישי בישראל > מגבלות השקעה בקופת גמל בניהול אישי בישראל > סוגי קופות המותרות בניהול אישי

קרן השתלמות.
קופת גמל רגילה במעמד שכיר או עצמאי.
קופת גמל רגילה למי שיש לו צבירה בסך 1,440,450 ₪ בקרן פנסיה או בקופת גמל רגילה או בקופת גמל בניהול אישי המושקעת בני"ע מחקי מדד בלבד.
קופת גמל של מי שמקבל קצבת פנסיה מזערית בסך 4,850 ₪.
קופת גמל נזילה בחשבון חדש שהועברו אליה כספים מקרן פנסיה או קופת גמל שהתקבלה בירושה, או מכספי פיצויים לאחר שעברו התחשבנות מס.
קופת גמל נזילה במעמד שכיר או עצמאי עם 5 שנות וותק, לעמית מגיל 60, וכן קופת גמל נזילה ישנה במעמד עצמאי עם 15 שנות וותק.
קופת גמל בניהול אישי בישראל > מגבלות השקעה בקופת גמל בניהול אישי בישראל > סוגי הנכסים בהם מותר להשקיע

הכספים יושקעו רק בניירות ערך סחירים, בפיקדונות ובקרנות נאמנות (כולל קרנות חוץ).
הכספים יושקעו רק בישראל או במדינת חוץ מאושרת.
הכספים בקופת גמל במעמד שכיר או עצמאי יושקעו בניירות ערך מחקי מדדים בלבד.
הכספים בשאר קופת הגמל ובקרנות ההשתלמות יושקעו כדלהלן:
השקעה בקרנות נאמנות, קרנות סל, תעודות סל, איגרות חוב של מדינת ישראל או מדינת חוץ מאושרת מותרת ללא הגבלה.
השקעה בניירות ערך סחירים של תאגיד מסוים לא תעלה על 10% משווי הקופה מגבלה זו חלה על השקעה חדשה בלבד ולכן אין חובה לתקן חריגה שנוצרה באופן פסיבי כתוצאה מעלייה בשווי נייר הערך.
השקעה בחוזים עתידיים.
השקעה באופציות ובלבד ששוויין לא יעלה על 5% מהשווי המוערך של הקופה, מגבלה זו לא תחול על קניית אופציות רכש (Call).
בכל מקרה, בהשקעה באופציות ובחוזים עתידיים, השווי לביטחונות לא יעלה על 10% מהשווי המוערך של הקופה בכל עת, והחשיפה לנכס הבסיס לא תחרוג מהמגבלות החלות על רכישה של אותם נכסים.
עמית אמור להקפיד על כללים אלו כאשר החברה המנהלת אמורה להשגיח על כך באופן שוטף, ובאופן מנדטורי לפחות אחת לרבעון, בסופו. אם לא יתקן העמית עיוותים אלו, אם נוצרו, תוך זמן מוגדר לאחר התראה של החברה המנהלת, האחרונה תחסום את חשבון הקופה לפעילות, למעט פעילות שנועדה לתקן את העיוות כאמור.
קופת גמל בניהול אישי בישראל > מגבלות השקעה בקופת גמל בניהול אישי בישראל > סכומי השקעה מרביים

בקרן השתלמות בניהול אישי ניתן לנהל עד סכום מקסימלי של 5,761,800 ₪.
בכל קופת הגמל בניהול אישי ניתן להפקיד עד סכום מקסימלי של 5,761,800 ₪.
אין הגבלת סכום על הקופות הבאות: קופת גמל נזילה במעמד שכיר או עצמאי עם 5 שנות וותק, לעמית מגיל 60. וקופת גמל נזילה ישנה במעמד עצמאי עם 15 שנות וותק, אך הסכום הצבור בקופות אלו מצטרף למגבלה של שאר קופות הגמל בניהול אישי.
ביאורים

↑  מי שמחזיק רישיון מנהל תיקים תקף לפי חוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ״ה–1995
1 2 3 4 5  קופת גמל המיועדת לתשלום קצבה, להבדיל מקופות גמל המיועדות למטרות אחרות (גמל להשקעה, קופה לפיצויים וכו')
1 2 3 4 5 6  קופת גמל שהכספים בה זמינים וניתנים למשיכה (בניגוד לקופת גמל המצויה המיועדת לקצבה בפרישה)
1 2 3  קופת גמל שהופקדו אליה כספים עד יום ל' בכסלו התשס"ו (31 בדצמבר 2005)
1 2 3  מדינה שדירוג החוב שלה BBB− ומעלה או מדינה החברה בארגון ה־OECD
1966 במדע

| 0 | 1 | 2 | 3 |
| --- | --- | --- | --- |
|  |  | 1966  במדע |  |
< · 1964 · 1965 — 1966 — 1967 · 1968 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
רוברט מוליקן זוכה בפרס נובל לכימיה על פיתוח תאוריית האורביטל המולקולרי
רשימת אירועים מדעיים עיקריים שהתרחשו ב-1966.
אסטרונומיה וחקר החלל

3 בפברואר – חללית סובייטית לונה 9 מבצעת נחיתה על הירח
1 במרץ – הגשושית הסובייטית ונרה 3 התרסקה על נוגה, ובכך הפכה לגשושית הראשונה שהגיעה לפני השטח של כוכב לכת זר
31 במרץ – הגשושית לונה 10 שוגרה במסגרת תוכנית לונה והפכה כמתוכנן ללוויין המלאכותי הראשון של הירח
18 ביולי – ג'מיני 10 שוגרה לחלל
11 בנובמבר – ג'מיני 12, האחרונה במשימות תוכנית ג'מיני, משוגרת לחלל
15 בנובמבר – אדם בחלל: החללית ג'מיני 12 נוחתת באוקיינוס האטלנטי, עם האסטרונאוטים: באז אולדרין וג'יימס לוול
15 בדצמבר – יאנוס, אחד מהירחים של שבתאי מזוהה על ידי אדווין דולפס (Audouin Dollfus)
18 בדצמבר – אפימתאוס, ירח נוסף של שבתאי, מתגלה על ידי ריצ'רד ווקר (Richard Walker) ונחשב בטעות כיאנוס כיוון שיש לו מסלול כמעט זהה. ההבחנה ביניהם נעשתה רק ב-1978 והוכחה בשנת 1980 על ידי הגשושית וויאג'ר 1
ביוכימיה

קימישיגה אישיזקה (Kimishige Ishizaka) מגלה נוגדנים מסוג IgE, פריצת דרך בהבנת המנגנון האימונולוגי של אלרגיה
לין מרגוליס מפרסמת עבודה על התאוריה האנדוסימביותית, ניסיון להסביר את התהליך האבולוציוני של יצירת אברוני התא האיקריוטי
גאולוגיה

הצגת הגודל מומנט סייסמי, יסוד לסולם מגניטודה לפי מומנט המשמש להשוואת העצמה של רעידות אדמה שונות
כימיה

גילוי קטליזטור אסימטרי על ידי ריוג'י נויורי וצוות מדענים נוספים
פסיכולוגיה

מאסטרס וג'ונסון מפרסמים את ספרם "התגובה המינית האנושית". מחקרם החלוצי בתחום מיניות האדם הביא בין השאר להפרכת תפיסות מקובלות רבות בנוגע למיניות הנשית
קונראד לורנץ מפרסם את "הרע לכאורה: על התוקפנות בטבע" ו"הצד האחורי של המראה"
רפואה

דווח על שימוש מוצלח בתכשיר עם מינון גבוהה של אסטרוגן כ"גלולת היום שאחרי"
ויקטור א. מק'קוזיק (Victor A. McKusick) מפרסם את הספר "Mendelian Inheritence in Man", מה שהפך מאוחר יותר לבסיס נתונים מקוון המכיל את כל המחלות התורשתיות הידועות באדם OMIM
אנדריאס רט מאבחן לראשונה את תסמונת רט
פרסים

פרס נובל:
פרס נובל לפיזיקה – אלפרד קסטלר, על גילוי ופיתוח שיטות אופטיות למחקר תהודה הרציאנית באטומים
פרס נובל לכימיה – רוברט מוליקן, על עבודתו בעניין הקשרים הכימיים והמבנה האלקטרוני של המולקולות
פרס נובל לפיזיולוגיה ורפואה – פייטון רוס על גילוי וירוסים הגורמים לגידולים וצ'ארלס ב. הגינס (Charles Brenton Huggins) על גילוי הטיפול לסרטן הערמונית באמצעות הורמונים
פרס ישראל:
מדעי היהדות – שלמה מורג
מדעי הרוח – יעקב פולוצקי
מדעי החיים – משה רודולף בלוך
מדליית פילדס – מייקל עטיה (בריטניה), אלכסנדר גרותנדיק (צרפת), פול כהן (ארצות הברית) וסטיבן סמייל (Stephen Smale) (ארצות הברית)
פרס טיורינג מוענק לראשונה לאלן פרליס על השפעתו בתחום שיטות תכנות מתקדמות ובניית מהדרים
נולדו

23 בפברואר – דידיה קלו אסטרונום שווייצרי, חתן פרס נובל לפיזיקה על חלקו בגילוי כוכב לכת חוץ-שמשי ראשון (2019)
20 במאי – מנינדרה אגרוול, מדען מחשב הודי, חתן פרס גדל על תרומתו בפתוח אלגוריתם AKS לבדיקת ראשוניות של מספר בזמן פולינומי
4 ביוני – ולדימיר וויבודסקי, מתמטיקאי רוסי זכה במדליית פילדס
13 ביוני – גריגורי פרלמן, מתמטיקאי רוסי-יהודי, התפרסם בעיקר לאחר שהוכיח את השערת פואנקרה
7 באוגוסט – ג'ימי ויילס, יזם אינטרנט אמריקאי. יחד עם לארי סאנגר, ייסד את ויקיפדיה
25 באוגוסט – נועם אלקיס, מתמטיקאי יהודי-אמריקאי.
6 בנובמבר – לורן לפורג' (Laurent Lafforgue), מתמטיקאי צרפתי זכה במדליית פילדס
נפטרו

15 בינואר – סרגיי קורוליוב, ראש מהנדסי ומתכנני הטילים הסובייטיים במהלך המירוץ לחלל (נולד ב-1907)
20 ביוני – ז'ורז' למטר, אסטרונום, פיזיקאי ואיש דת קתולי, היה הראשון להציע את תיאורית המפץ הגדול (נולד ב-1894)
5 ביולי – ג'ורג' דה הוושי - כימאי פיזיקלי הונגרי ממוצא יהודי, על תרומתו לפיתוח שיטת הסמנים הרדיואקטיביים והשימוש בה לחקר תהליכים כימיים וביולוגיים זכה בפרס נובל (נולד ב-1885)
2 בנובמבר – פטר דביי, כימאי פיזיקלי הולנדי, על עבודתו בנושא מבנה מולקולרי דרך מחקריו במומנט דיפול, פיזור קרני רנטגן והסבר של אפקט קומפטון. זכה בפרס נובל (נולד ב-1884)
2 בדצמבר – לויצן אגברטוס יאן בראואר, מתמטיקאי הולנדי, אבי זרם האינטואיציוניזם בפילוסופיה של המתמטיקה. על שמו קרוי משפט נקודת השבת של בראואר (נולד ב-1881)
ענקיות מעמקים

דיונון ענק באורך 9 מטר, שנשטף לחוף בנורווגיה ב-1954
ענקיות מעמקים היא הנטייה של מינים של בעלי חיים, החיים במעמקי הים, להיות גדולים יותר מקרוביהם במים הרדודים על פני טווח טקסונומי רחב. הסברים אפשריים לסוג זה של ענקיות כוללים הסתגלות לטמפרטורה קרה יותר, מחסור במזון, לחץ טרפה מופחת וריכוזי חמצן מומס מוגברים בים העמוק. התנאים הקשים והנגישות המוגבלת לסביבה התת-ימית, הגבילו את התפתחות המחקר בתחום זה.
טווח טקסונומי

אצל סרטנים ימיים נצפתה המגמה של ענקות מעמקים אצל קרילאים, מעשירי רגל, שטצדאים, ושווה רגלאים. לא-פרוקי רגליים שבהם נצפתה ענקיות מעמקים הם סילוניות, צורבים וצלופחים מסדרת הצלופחאים.
דוגמאות בולטות ליצורי ים המפגינים ענקיות בים העמוק כוללים את המדוזת הענקית, סרטן העכביש היפני, פלסיובאטיס, דג משוט ענק, תמנון שבע הזרועות, ומספר מיני דיונונים : הסטיגיומדוזה, דיונון עצום (עד 15 מ' אורך), דיונון צלצל חסון, דיונון דנה, דיונון יבלות ענק, מגנאפינה.
הסברים > טמפרטורה נמוכה יותר

ישנה השערה כי הגורם לענקיות הוא כלל ברגמן, כלל ברגמן מסביר את העובדה שעל פני כדור הארץ בעלי חיים מאותו המין יהיו גדולים יותר באזורים צפוניים וקרים. לפי כלל זה ככל שגוף גדול יותר כך היחס בין הנפח שלו לשטח הפנים קטן, והוא יאבד פחות חום לסביבה.
הסברים > מחסור במזון

הסבר נוסף לענקיות הוא התאמה למחסור במזון בעומקים של יותר מ-400 מ'. גוף גדול יותר יכול לשפר את היכולת לחפש משאבים מפוזרים. בנוסף הענקיות מאפשרת ליצור המעמקים לצבור אנרגיה ולשרוד זמן רב ללא מזון עד לפעם הבאה בה יתקל בטרף. דוגמה לכך היא איזופוד ענק ששרד בשבי במשך חמש שנים ללא מזון.
הסברים > לחץ טריפה מופחת

השפעה אפשרית נוספת היא לחץ טריפה מופחת במים עמוקים יותר. מחקר של ברכיופודים מצא שהטריפה בעומקים הייתה פחות שכיחה באופן משמעותי מאשר במים רדודים.
גם רמות החמצן המומסות נחשבות למלאות תפקיד בענקיות של הים העמוק. מחקר משנת 1999 על סרטנים שטצדאיים מצא שגודל אורגניזם פוטנציאלי מרבי נמצא בקורלציה ישירה עם רמות חמצן מומס מוגברות במים עמוקים. ידוע כי מסיסותו של חמצן מומס באוקיינוסים עולה עם העומק בגלל עלייה בלחץ, ירידה ברמות המליחות והטמפרטורה.
התיאוריה המוצעת מאחורי מגמה זו היא שענקיות בים עמוק יכולה להיות תכונה מסתגלת למאבק בחנק במימי האוקיינוס. אורגניזמים גדולים יותר מסוגלים לצרוך יותר חמצן מומס בתוך האוקיינוס, ומאפשרים נשימה מספקת. עם זאת, ספיגה מוגברת זו של חמצן יכולה גם להיות מסוכנת כאשר לאורגניזם יכולות להיות רמות חמצן כה גבוהות עד שהן הופכות מזיקות ורעילות.
גלריה

איזופוד ענק (Bathynomus giganteus) עשוי להגיע עד לאורך 76 ס"מ.
סרטן עכביש יפני שאורכו מרגל לרגל הגיע ל-3.7 מטר.
דיונון צלצל חסון, שאורכו הגיע ל-2 מטר נתפס מול אלסקה
דג משוט ענק באורך 7 מטר, שנשטף אל החוף בקליפורניה
עכביש ים Colossendeis colossea, מוצג בסמית'סוניאן
מדוזה סטיגיומדוזה, שיכולה להגיע לאורך 10 מטר
פלסיובאטיס, שיכול להגיע עד 1.5 מטר
הערות שוליים

1 2  Timofeev, S. F. (2001). "Bergmann's Principle and Deep-Water Gigantism in Marine Crustaceans". Biology Bulletin of the Russian Academy of Sciences. 28 (6): 646–650. doi:10.1023/A:1012336823275.
↑  C., McClain; M., Rex (2001-10-01). "The relationship between dissolved oxygen concentration and maximum size in deep-sea turrid gastropods: an application of quantile regression". Marine Biology. 139 (4): 681–685. Bibcode:2001MarBi.139..681C. doi:10.1007/s002270100617. ISSN 0025-3162.
↑  Hanks, Micah. "Deep Sea Gigantism: Curious Cases of Mystery Giant Eels". MysteriousUniverse. נבדק ב-5 במאי 2019. {{cite web}}:  (עזרה)
↑  Hoving, H. J. T.; Haddock, S. H. D. (2017-03-27). "The giant deep-sea octopus Haliphron atlanticus forages on gelatinous fauna". Scientific Reports. 7: 44952. Bibcode:2017NatSR...744952H. doi:10.1038/srep44952. PMC 5366804. PMID 28344325.
↑  Smithsonian Oceans. "Big Red Jellyfish". Smithsonian Oceans. נבדק ב-5 במאי 2019. {{cite web}}:  (עזרה)
↑  Anderton, Jim (22 בפברואר 2007). "Amazing specimen of world's largest squid in NZ". New Zealand Government. ארכיון מ-23 במאי 2010. {{cite web}}:  (עזרה)
↑  Gad, G. (2005). "Giant Higgins-larvae with paedogenetic reproduction from the deep sea of the Angola Basin? Evidence for a new life cycle and for abyssal gigantism in Loricifera?". Organisms Diversity & Evolution. 5: 59–75. doi:10.1016/j.ode.2004.10.005.
1 2  Harper, E. M.; Peck, L. S. (2016). "Latitudinal and depth gradients in marine predation pressure". Global Ecology and Biogeography. 25 (6): 670–678. Bibcode:2016GloEB..25..670H. doi:10.1111/geb.12444.
1 2  Chapelle, Gauthier; Peck, Lloyd S. (1999). "Polar gigantism dictated by oxygen availability". Nature (באנגלית). 399 (6732): 114–115. Bibcode:1999Natur.399..114C. doi:10.1038/20099. ISSN 0028-0836.
1 2  Verberk, Wilco C. E. P.; Atkinson, David (2013). "Why polar gigantism and Palaeozoic gigantism are not equivalent: effects of oxygen and temperature on the body size of ectotherms". Functional Ecology. 27 (6): 1275–1285. Bibcode:2013FuEco..27.1275V. doi:10.1111/1365-2435.12152. ISSN 0269-8463. JSTOR 24033996.
לאיוש הס

לאיוש (אהרון) הס (3 בינואר 1903 - 4 ביולי 1956) היה כדורגלן ישראלי ומאמנה הרביעי של נבחרת ישראל בכדורגל.
הוא נולד באוסטריה ושיחק במדי קבוצת הכוח וינה משנת 1920 עד שנת 1933. מאוחר יותר עלה לארץ ישראל ושיחק בקבוצת בית"ר תל אביב ובהמשך אימן את נבחרת ישראל בניצחון על קפריסין (הראשון בהיסטוריה של הנבחרת לאחר הקמת המדינה) ובמוקדמות מונדיאל 1950. בתחילת שנות ה-40 היה מאמנה של מכבי תל אביב.
ב-1956 במהלך אימון של בית"ר תל אביב, צנח ומת על כר הדשא. הס נקבר בבית העלמין קריית שאול.
הערות שוליים

↑  לאיוש הס באתר GRAVEZ
ערך זה הוא קצרמרבנושא מאמני כדורגל ישראלים. אתם מוזמנים לתרום לוויקיפדיה ו.
איזידור גרוס

| --- | --- |

 לידה:  25 ביוני 1860 קישלד, הונגריה 
 פטירה:  1942 (בגיל 81 בערך) יאסנובאץ, המדינה העצמאית של קרואטיה 
 מידע כללי
 מדינה:  קרואטיה 
 ספורט
 ענף ספורט:  שחמט 
 
איזידור גרוס (בגרמנית: Izidor Gross;‏ קישלד, הונגריה, 25 ביוני 1860 – מחנה הריכוז יאסנובאץ, 1942) היה אמן שחמט קרואטי יהודי-הונגרי וחזן בית הכנסת, יליד הונגריה. הוא היה מייסד פדרציית השחמט הקרואטית ופרסם ספרים רבים בנושא.
קורות חיים

איזידור גרוס נולד במשפחה יהודית בכפר במרכז טרנסדנוביה. ב-1891 התיישב בקרלובץ, שבאזור קרואטיה (אז אוסטרו-הונגריה), שם שימש כחזן בבית הכנסת. בנוסף לעבודתו בקהילה היהודית של קרלובץ, גרוס היה אמן שחמט נלהב וסופר מקצועי בולט על בעיות שחמט ומשחק השחמט. בשנת 1908, הוא היה ממייסדי אגודת השחמט קרלובץ ובשנת 1912 של איגוד השחמט הקרואטי. הוא פרסם מאמרים הקשורים לבעיות שחמט במגזינים ובעיתונים מקומיים וזרים שונים. ב-1909 פרסם ספר בשם "Šahovska abeceda" (אלפבית שחמט). ב-1912 ארגן גרוס את טורניר השחמט הבין-לאומי הראשון בבלקן בעיר קרלובץ.  לאחר הקמת המדינת העצמאית של קרואטיה, הוא נעצר וגורש למחנה הריכוז יאסנובאץ, שם נרצח במהלך השואה ב-1942.  יחד עם בנו הרמן וכלתו יוליה.
כתביו

Rochade und Notation bei Ibn Esra, Druck von T. Schatzky, Breslau (1900)
Povijest šaha, Knjigotiskara M. Fogina, Karlovac (1912)
Problemi Karlovačkog medunarodnog šahovskog turnira, Knjigotiskara Dragutina Hauptfelda, Karlovac (1913)
Šahovska abeceda, Knjižara St. Kugli, Zagreb (1923)
150 בעיות נבחרות, Knjigotiskara M. Fogina, Karlovac (1936)
Humorističke crtice iz jevreskog života, Knjigotiskara M. Fogina, Karlovac (1938)
לקריאה נוספת

Schäfer, Hans (1930). Internationale galerie moderner problem komponisten. Vienna.
הערות שוליים

↑  (Schäfer 1930)
↑  "Židovi u Karlovcu" (בקרואטית). Paviljon Katzler. אורכב מ-המקור ב-2012-11-05. נבדק ב-2022-08-30.
↑  "Izidor Gross". Pages of testimony by Edit Anav (granddaughter). יד ושם.
↑  Joseph Levine and Solomon Mendelson: Ishei yisrael u-t’fillatam; A Memorial List of European Cantors Martyred During the Shoah: page 10: January 1, 2013.
↑  "Herman Gross". Pages of testimony by Edit Anav (daughter). יד ושם.
↑  "Julia Gross". Pages of testimony by Edit Anav (daughter). יד ושם.
| --- | --- |
בקרת זהויות :  NTA: 256397937  VIAF: 98373956   WorldCat (עם VIAF): 98373956 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איזידור גרוס".
כינת הראש

| כינת הראש |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: כינים
תת־סדרה:: כינים מוצצות
משפחה:: Pediculidae
סוג:: Pediculus
מין:: Pediculus humanus
תת־מין:: כינת הראש
שם מדעי
 Pediculus humanus capitis ‏חר, 1767
כינת הראש (שם מדעי: Pediculus humanus capitis), היא חרק טפיל אובליגטורי של בני אדם. בני האדם הם הפונדקאים היחידים של הטפיל הספציפי הזה, בעוד שקופי השימפנזה – שימפנזה מצוי והבונבו (שימפנזה ננסי) – הם פונדקאים של כינה ממין קרוב בשם Pediculus schaeffi. כינת הראש נפוצה מאד ומהווה מטרד חברתי לאוכלוסיית העולם.
מינים אחרים של כינים פוקדים את רוב סדרות היונקים ובכל סדרות הציפורים. הכינה הטפילה חיה בשיער הראש של האדם וניזונה רק מדמו. התפתחות כינת האדם חלה לפני 13,000,000 שנים וההפרדה בין שני תת-המינים, כינת הראש וכינת הגוף של האדם חלה לפני כ-40,000 שנה.
כיני הראש הן חרקים קטנים בעלי שש רגליים, נטולי כנפיים שאורכן כ-2 מ"מ. הכינים, בניגוד לפרעושים אינן יכולות לשחות, לקפוץ, בגלל הרגליים הקצרות והגבשושיות שלהן או אפילו ללכת ביעילות על משטחים שטוחים. כינים נבדלות מטפילים אקטופגיים אחרים, כמו הפרעושים, בכך שהן מבלות את כל מחזור חייהן על הפונדקאי. הן עוברות מפונדקאי אחד לפונדקאי אחר בעת הטיית הראשים וקירובם לכדי נגיעה זה בזה, וכן על ידי העברת חפצים אישיים שונים, כגון, מסרק, בגד, כובעים, מצעי מיטה, מגבות, שמיכות וכריות של אדם נגוע.
כיני הראש מהוות מושא למסעות פרסומיים והסברתיים במסגרת מערכות החינוך, בעיקר בגני ילדים, המיועדים לקדם טיפול בכינים ומניעת העברתן בין ילדים. הכינים נושכות את העור 4–5 פעמים ביום כדי לאפשר מציצת דם וגורמות לגרד בראש. עם זאת, נשיכות הכינים מאוד קלות ולא תמיד גורמות לגרד מפני שהן מפרישות חומרי אלחוש תוך כדי הנשיכה. ביכולתן של הכינים לחיות מחוץ לראש משך יומיים בלבד. כיני הראש אינן מעבירות מחלות, והן גורמות בעיקר לגרד חזק ומכאיב. יש הטוענים כי הן תורמות לסוג של התחסנות טבעית של הגוף מפני מין קרוב להן, כיני הגוף (Pediculus humanus humanus) המסוכנות יותר. כינת הראש אינה נושאת מחלה, בשונה מכינת הגוף (Pediculus humanus humanus) הנושאת מחלה המופצת על ידי המציצה. בעקבות ההתגרדות בראש, עלולים להיווצר פצעים פתוחים דרכם עלולים לחדור חיידקים לגוף. גרד רב עלול להוביל לזיהומים מוגלתיים בעור הקרקפת והצוואר. ההדבקה שכיחה יותר בקרב ילדים, בעיקר בגילאי 4–15, ולא נמצא כל קשר בין היגיינה וניקיון לבין הסיכוי להידבק בכינים. ראש נקי אינו חסין מפני הדבקה. כיני הראש נדחות על ידי האור ונעות לעבר אזורים מוצללים או עצמים בצבע כהה בסביבתם הקרובה, והיא מעדיפה להצמיד את הביצים לשיער הקרקפת ולא לבגדים. מבחינה מורפולוגית שני תת-המינים, כינת הראש וכינת הגוף כמעט זהים אך לרוב אינם מזדווגים. מחקרים גנטיים מצביעים על כך שהכינה התפתחה באפריקה לפני 13 מיליון שנים בתחילה ככינת ראש והתפצלה לשני תת-מינים, כינת הראש וכינת הגוף לפני כ-30,000–110,000 שנה, כאשר בני האדם החלו לכסות את גופם עם בגדים. בעוד כינת הראש נצמדת לשער, כינת הגוף אינה נצמדת לשער אלא לבגדים. זן קרוב הרבה יותר של כינה הנצמדת לשיער היא כינת הערווה (Pthirus pubis) הפוגעת בבני אדם ושונה מורפולוגית משני הזנים האחרים וקרובה הרבה יותר מבחינה מורפולוגית לכינים הפוקדות פרימטים אחרים, כגון שיפמנזים. התפשטות כיני הגוף גורמת למחלה בשם כינמת הגוף. מחלת כינמת הערווה נגרמת על ידי כיני ערווה.